Αχιλλέας Γραμματικόπουλος

Ο Αχιλλέας Γραμματικόπουλος (Πειραιάς, 16 Μαΐου 1908 – Πειραιάς, 30 Δεκεμβρίου 2008)Αχιλλέας Γραμματικόπουλος, βάση δεδομένων εθνικών ομάδων Ευρώπης eu-football.info με ακριβή ημ/νία και εσφαλμένη χρ/γία γέννησης, σύμφωνα τουλάχιστον με τη νεκρολογία στον επίσημο ιστότοπο της ΠΑΕ Ολυμπιακός ήταν Έλληνας διεθνής ποδοσφαιριστής του Ολυμπιακού Πειραιώς και από τις σημαντικότερες μορφές στην ιστορία του συλλόγου.Ο Αχιλλέας Γραμματικόπουλος, το σύμβολο της ιστορίας του Ολυμπιακού, απεβίωσε σήμερα σε ηλικία 100 ετών, sportfm.grΦτωχότερη είναι από σήμερα η οικογένεια του Ολυμπιακού, καθώς απεβίωσε ο βετεράνος ποδοσφαιριστής και σύμβολο της ιστορίας του συλλόγου Αχιλλέας Γραμματικόπουλος., απόσπασμα ανακοίνωσης ΠΑΕ Ολυμπιακός Πειραιώς Αγωνιζόταν στη θέση του τερματοφύλακα και έμεινε γνωστός ως "Θαμόρα" από το διάσημο Ισπανό ομόλογό του της ίδιας -περίπου- εποχής.

 Ποδοσφαιρική πορεία 

Σε ηλικία 8 χρονών εντάχθηκε στον Πειραϊκό Σύνδεσμο ως αθλητής της αναρρίχησης επί κάλω. Με το ποδόσφαιρο ασχολήθηκε στο ανεπίσημο σωματείο Αήττητος Πειραιώς (που αργότερα απορροφήθηκε ενδεχομένως από τον τοπικό Άρη) με έδρα την πλατεία Αλεξάνδρας στο λιμάνι.

 Ολυμπιακός Πειραιώς 

Μετακινήθηκε στον Ολυμπιακό το 1926, για να υπερασπίσει πρώτη φορά την εστία του το 1928. Έπειτα 18ετίας στο σύλλογο, αποσύρθηκε το 1944 από την ενεργό δράση κατόπιν μίας φιλικής συνάντησης με τον ΑΠΟ Γουδή. Μετείχε σε 58 επίσημους αγώνες (δεν συμπεριλαμβάνεται ένα άγνωστο πλήθος στο πειραϊκό πρωτάθλημα), αναλυτικά ως εξής:
 43 τελικής φάσης Πανελληνίου πρωταθλήματος, δεχόμενος 55 γκολ (5 από πέναλτι, 2 αυτογκόλ)"Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου", Στάθης Αρβανίτης, Εκδόσεις Καστανιώτη, Αθήνα 2000, ISBN 960-0329-45-1, σελ. 194, 190 και 192
 12 προκριματικών στην ίδια διοργάνωση (δεν είναι γνωστός ο αριθμός τερμάτων)"Η ιστορία του Ολυμπιακού", ό.π, σελ. 259
 3 κυπέλλου Ελλάδας με 2 γκολ."Η ιστορία του Ολυμπιακού", ό.π, σελ. 354

Υπήρξε θεαματικός και οξυδερκής, σε σημείο να του αποδοθεί το προσωνύμιο "Θαμόρα" που παρέπεμπε στο σύγχρονό του και θεωρούμενο ως τον κορυφαίο τερματοφύλακα προπολεμικά, το Ρικάρντο Θαμόρα των Εσπανιόλ, Μπαρτσελόνα, Ρεάλ Μαδρίτης και εθνικής Ισπανίας.

 Εθνική Ελλάδας 

Χρίστηκε 5 φορές διεθνής με την ομάδα των Ανδρών και συγκεκριμένα:"Όλα για το ποδόσφαιρο • Αλμανάκ '91", συλλογικό έργο (δ/νση Ανδρέας Μπόμης), έκδοση περιοδ. «ΕΙΚΟΝΕΣ», Αθήνα 1991, τόμ. Α' σελ. 21-25 "Η εθνική ομάς της Ελλάδος (και οι δέκα αγώνες της εθνικής Ενόπλων)", Αλέξανδρος Σιδηρόπουλος, ιδιωτική έκδοση, Αθήνα 1953, σελ. 23-40 και 81 Συμμετοχές Ελλήνων διεθνών, Ελληνική Ποδοσφαιρική Ομοσπονδία ΕΠΟ Greece - International Matches 1929-1938, Αλέξανδρος Μαστρογιανόπουλος για το Rec.Sport.Soccer Statistics Foundation RSSSF
 Βελιγράδι 15/03/1931, στάντιον Μπεογκράτσκι: με Γιουγκοσλαβία 1–4 (1ο Βαλκανικό κύπελλο)
 Αθήνα 04/02/1934, γήπεδο Παναθηναϊκού: με Βουλγαρία 1–0 (φιλικό)
 Μιλάνο 25/3/1934, στάντιο Σαν Σίρο: με Ιταλία 0–4 (προκριματικά Παγκοσμίου κυπέλλου 1934, παρθενική αναμέτρηση της Ελλάδας στη διοργάνωση)
 Αθήνα 23/12/1934, γήπεδο Παναθηναϊκού: με Γιουγκοσλαβία 2–1 (4ο Βαλκανικό κύπελλο), αντικαθιστώντας το Χρήστο Ρίμπα στο 80'
 Αθήνα 01/01/1935, γήπεδο Παναθηναϊκού: με Βουλγαρία 1–2 (4ο Βαλκανικό κύπελλο).

 Μετέπειτα πορεία 

Με το τέλος της σταδιοδρομίας του, διετέλεσε διαιτητής στο ανώτατο επίπεδο του ελληνικού ποδοσφαίρου. Το 1967 ήταν από τους ιδρυτές της ποδοσφαιρικής ακαδημίας του Ολυμπιακού, στον οποίο παρέμεινε ενεργό μέλος έως το τέλος της ζωής του. Για σειρά ετών αποτελούσε το ζωντανό προπολεμικό θρύλο του συλλόγου, από κοινού με τον Λεωνίδα Ανδριανόπουλο (απεβίωσε 3 χρόνια μετά τον ίδιο, επίσης υπεραιωνόβιος). Κατά τον εορτασμό των 99ων γενεθλίων του τo Μάιο του 2007, είχε δηλώσει:
"Ολη μου η ζωή είναι ο Ολυμπιακός και όταν θα κλείσω τα μάτια μου, θέλω να λένε όλοι ο κυρ Αχιλλέας, η Ολυμπιακάρα. Αυτά που πέρασα όλα αυτά τα χρόνια στο σύλλογο με κρατάνε στη ζωή και μου δίνουν αναπνοή.""Εφυγε" ο μεγάλος Αχιλλέας Γραμματικόπουλος, sport.gr

Έδινε συχνά το παρόν στον ετήσιο αγώνα παλαιμάχων Βραδυποριακός - Ταλαιπωριακός, πραγματοποιώντας δε το εναρκτήριο λάκτισμα το 2008 μόλις τρεις εβδομάδες πριν τη συμπλήρωση ενός αιώνα ζωής του,Μεγάλη Παρασκευή 25 Απριλίου 2008 , users.otenet.gr κατέρριψε το παγκόσμιο ρεκόρ ηλικίας για ποδοσφαιριστή.

Απεβίωσε την Τρίτη 30 Δεκεμβρίου 2008, σε ηλικία 100 ετών. Κηδεύτηκε τη Παρασκευή 2 Ιανουαρίου 2009 στις 11:00 το πρωί, στον Άγιο Βασίλειο Πειραιώς και ετάφη στο Γ' Νεκροταφείο.

 Τίτλοι - διακρίσεις 

5 πρωταθλήματα Ελλάδας:"Η ιστορία του Ολυμπιακού", ό.π, σελ. 23
 1931, 1934, 1936, 1937 και 1938 (δεν μετείχε σε κάποιον αγώνα για τη διοργάνωση της περιόδου 1932-33)

6 πρωταθλήματα ΕΠΣ Πειραιώς:
 1930, 1931, 1934, 1937, 1938 και 1940 (δεν μετείχε σε κάποιον αγώνα για τη διοργάνωση της περιόδου 1928-29).

Όντας στέλεχος του Συνδέσμου Βετεράνων Ποδοσφαιριστών Ολυμπιακού Πειραιώς, βραβεύθηκε από τον Κάρολο Παπούλια στις 19 Νοεμβρίου 2008, με τον Πρόεδρο της Δημοκρατίας να αναφέρει μεταξύ άλλων:
"Ήταν για μένα μια μεγάλη συγκίνηση. Είστε ονόματα που πέρασαν στην ψυχή της νεολαίας και στη δικιά μου ψυχή. Και δώσατε το παράδειγμα αυτού του αθλητισμού, που όλοι θέλουμε και επιδιώκουμε να είναι: ένας αθλητισμός για τον αθλητισμό, ένας αθλητισμός για ένα στεφάνι δάφνης. Σας εύχομαι να τα χιλιάσετε στα χρόνια, να σας έχουμε πάντοτε εδώ, να βλεπόμαστε, να συγκινούμαστε και να σας ευχαριστήσω θερμότατα για τη σημερινή συγκινητική μέρα."

 Παραπομπές - σημειώσεις 

 Πηγές 
 Η Ιστορία του Ολυμπιακού, Εκδόσεις Γ.Χ. Αλεξανδρή, Αθήνα 1996
 Θρύλος πορεία μέσα στο χρόνο, Εκδόσεις Ηλιοτρόπιο, Αθήνα 1997 ISBN 569-584-365-2
 Χρυσός Θρύλος, Εκδόσεις Art Press, Αθήνα 1997
 Εθνική Ελλάδος πορεία μέσα στο χρόνο, Εκδόσεις Παπαζήση, Αθήνα 2001
 Ολυμπιακός ένα αρχείο μια ιστορία, Εκδόσεις Μίλητος 1997
 Αλμανάκ, έκδοση περιοδ. «ΕΙΚΟΝΕΣ», 1991
 80 χρόνια, 80 μορφές, Εκδόσεις Ελληνικά Γράμματα, ISBN 960-442-021-6
 Έσβησε στα 100 ο θρύλος του Ολυμπιακού, εφημ. «ΤΑ ΝΕΑ» 31/12/2008, σ. 28
 Ένας θρύλος του Ολυμπιακού, εφημ. «SPORTDAY» 30/12/2012.

 Εξωτερικοί σύνδεσμοι 


Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Τερματοφύλακες ποδοσφαιριστές
Κατηγορία:Έλληνες διαιτητές ποδοσφαίρου
Κατηγορία:Έλληνες αιωνόβιοι